צב נמרי

צב נמרי (שם מדעי: Stigmochelys pardalis) הוא מין של צב יחידי בסוגו החי בסוואנות בדרום-מזרח אפריקה. צב זה תואר על ידי חוקר הטבע תומאס בל ב-1828. הצב הנמרי נכלל בין חמשת הקטנים.

מאפיינים 
זהו הצב הרביעי בגודלו בצבי היבשה בעולם (לאחר צב גלאפגוס, צב אלדברה וצב יבשה דרבני). הוא יכול להגיע לאורך 70 ס"מ ולמשקל 54 ק"ג. התגלו גם פרטים באורך של יותר מ-100 ס"מ. צב זה קיבל את שמו מטבעות השריון שלו המנומרות בכתום, צהוב ושחור וביניהם הרקע שחור. השריון גבוה ומקומר כלפי מעלה והרגליים קטנות אך יכולת לרוץ והטפרים חדים וחזקים. צבע הקשקשים הוא צהוב חיוור או חום. הראש מזכיר צורת מלבן עם מקור כמעט בלתי נראה ואין לו שיניים.

הצבים הנמריים הם יצורים איטיים, שלווים ואוכלי עשב החיים בקבוצות קטנות. לעיתים הם מותקפים על ידי טורפים גדולים כמו אריות, נמרים ועיטים גדולים ואצל הקטנים גם נצים, בזים, ינשופים, עורבים, לטאות, נחשים ושועלים. הם מתחפרים בשריון ומחכים שהסכנה תחלוף וגם משמיעים עקב כך קול שריקה פתאומי.

צבים אלה רועים בסוואנות ואזורים חמימים וטרופיים ברחבי אפריקה בבוצוואנה, בורונדי, הרפובליקה הדמוקרטית של קונגו, אתיופיה, קניה, מלאווי, מוזמביק, נמיביה, רואנדה, סומליה, סודאן, סווזילנד, טנזניה, אוגנדה, זמביה, זימבבואה ודרום אפריקה.

צב זה ידוע כמאריך ימים עד לגילאים 80–100 שנים.

גלריה

קישורים חיצוניים

הערות שוליים 

בעלי חיים שתוארו ב-1828
טקסונים שתוארו בידי תומאס בל
צבים יבשתיים
זוחלים יחידים בסוגם
מגה-פאונה של אפריקה
קניה: זוחלים
סומליה: זוחלים
זמביה: זוחלים
מוזמביק: זוחלים
מלאווי: זוחלים
הרפובליקה הדמוקרטית של קונגו: זוחלים
זוחלים בסוואנה האפריקנית